Utrolig dobbeltredning sendte Newcastle forbi Arsenal
Først tok kastet hollenderen seg til venstre og slo ballen til siden, og da Gaël Givet sendte returen på tilsynelatende åpent mål, trosset han tyngdekraften og fanget den igjen. På Ewood Park var det egentlig hjemmelaget Blackburn som hadde mest kontakt med ballen, men uten at de klarte å skape resultater - for seg selv. Faktisk sørget heller Scott Dann for å styre ballen i eget mål etter 12 minutter, etter det som må kunne kalles et godtroende skudd fra Ryan Taylor.Mot slutten av første omgang fikk David Dunn en alle tiders mulighet til å rette opp i regnskapet, da Modeste gikk i bakken i feltet. Straffen var noe tvilsom, men Tim Kruls redning var altså ubestridelig. Blackburn holdt på initiativet utover i andre omgang, blant annet fikk Morten Gamst Pedersen svært mange hjørnespark, men maktet bare ikke å få uttelling. Det straffet seg, og på overtid kom Gabriel Obertan alene igjennom og punkterte kampen. Dermed klatret Newcastle opp på 5. plass og forbi Arsenal, etter at London-laget sløste bort svært mange sjanser borte mot Bolton.
(Blackburn - Newcastle 0-2) Tim Krul (23) reddet både straffen og returen da Blackburn fikk en fortjent sjanse til å utligne, og Newcastle kunne ta hjem en heldig seier.